د بامیانو ولایت د افغانی سرې میاشتې نماینده ګۍ ریاست ګرځنده روغتیایی ټیم د یکاولنګ لمبر یک ولسوالۍ ۳۱۹۰ ناروغانو ته وړیا روغتایی خدمات وړاندې کړی! نن دوشنبه د روان ۱۴۴۵ سپوږمیزکال د صفرالمظفر میاشتی په ۲۵ نیټه، چی د ۱۴۰۲ لمریز کال دوږی میاشتی له ۲۰ نیټی سره سمون لری. د بامیانو ولایت د افغانی سرې میاشتې نماینده ګۍ ریاست ګرځنده روغتیایی ټیم د یکاولنګ نمبر یک ولسوالۍ ۳۱۹۰ ناروغانو ته دتیری یوی میاشتې په جریان کې وړیا روغتایی خدمات وړاندې کړی. نوموړۍ ټیم په هغو لرو پرتو سیمو کې په وړیا ډول د هغو بیوزله وګړو روغتیا پالنه کوی چې روغتیایی مرکزونو ته لاس رسۍ نلری. نوموړی ګرځنده روغتیایی ټیم دتیری یوی میاشتې په جریان کې ۳۱۹۰ تنه ناروغان معاینه او په وړیا توګه یې دوا ورکړې چې په دې ډله کې د (OPD) ۱۵۷۰ تنه ناروغان معاینه او په وړیا توګه یې دوا ورکړې، د(MCH) ۱۹۱ تنه زنانه وو ته واکسین کړی، ۱۸۳ ماشومانو ته واکسین تطبیق کړې، ۸۶ تنه یې پانسمان او تداوی کړې او ۱۱۶۰ تنو ناروغانو ته یې روغتیایی معلومات وړاندې کړې. د بامیانو ولایت د افغانی سرې میاشتې نماینده ګۍ ریاست د نشراتو مدیریت